ΕΡΓΑΣΙΑ

ΜΕΛΕΤΗ ΤΟΥ ΚΥΚΛΟΥ ΤΟΥ ΝΕΡΟΥ ΚΑΙ ΡΥΠΑΝΣΗ ΤΟΥ ΝΕΡΟΥ Η παρούσα μελέτη πραγματοποιείται στην αίθουσα ηλεκτρονικών υπολογιστών του σχολείου και έχει διάρκεια 1 διδακτική ώρα. Αφορά στους μαθητές της Β Γυμνασίου και πραγματοποιείται στα πλαίσια της 2ης ενότητας του μαθήματος της Χημείας. Για τη πραγματοποίησή της οι μαθητές χωρίζονται σε ομάδες των τριών ατόμων ανά υπολογιστή. Ο χωρισμός των μαθητών γίνεται με τυχαίο τρόπο. Οι ομάδες διαλέγουν το όνομα που επιθυμούν να έχουν. Η κάθε ομάδα αποτελείται από ένα συντονιστή, έναν υπεύθυνο εργασίας και ένα γραμματέα. Ο ρόλος του συντονιστή είναι να διευθύνει τη συζήτηση, να ανακεφαλαιώνει τα συμπεράσματα και να φροντίζει όλα τα μέλη της ομάδας να συμμετέχουν στη διαδικασία. Ο υπεύθυνος εργασίας διανέμει το υλικό, ελέγχει άν όλα τα μέλη κατανόησαν τι πρέπει να κάνουν και υπενθυμίζει τα βήματα που πρέπει να ακολουθήσουν για να ολοκληρώσουν την εργασία. Τέλος, ο γραμματέας καταγράφει τις παρατηρήσεις της ομάδας και γράφει την κοινή εργασία μέσα από την οποία η ομάδα θα εμφανιστεί στη τάξη.

 ΣΚΟΠΟΣ ΕΡΓΑΣΙΑΣ


 * Να γνωρίσουν οι μαθητές τον κύκλο του νερού.
 * Να γνωρίσουν τους παράγοντες που προκαλούν τη ρύπανση του νερού καθώς επίσης και τις επιπτώσεις της ρύπανσης στον πλανήτη.
 * Να αναπτυχθεί ομαδοσυνεργατικό κλίμα στη τάξη μέσω του οποίου οι μαθητές θα μάθουν να συνεργάζονται αποτελεσματικά και να αλληλοβοηθούνται.